﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net Chilia Parintelui Arsenie Boca Chilia Parintelui Arsenie Boca a ramas ca o marturie nestinsa a vietuirii sale isihaste in Muntii Sambetei, spre mangaierea tuturor celor care ii calca pragul Chilia parintelui se afla in muntii Fagaras, pe Valea Sambetei, aproape de Cabana Sambata Chilia parintelui a ramas pana astazi un loc de pelerinaj unde credinciosii se roaga, pun o floare sau aprind o lumanare "Cat de frumoase sunt pe munti picioarele trimisului care vesteste pacea, a solului de veste buna, care da de stire mantuirea " (Isaia 52, 7) Chilia sa de pustnic, de pe Valea Sambetei, este un loc aproape inaccesibil, sapat in jgheabul unor pereti prapastiosi de stanca, pe care parintele sculptase chipul Maicii Domnului, transformand salbaticia muntilor in altar de rugaciune si meditatie INVITATIE LA HRAMUL MANASTIRII SFANTUL DIMITRIE CEL NOU DIN BASARABI, MIDDLETOWN, NY PROGRAMUL SLUJBELOR tombrie, ora 6 00 PM: VECERNIA MARE UTRENIA SI SFANTA LITURGHIE ARHIEREASCA NVITATIE LA HRAM CEL NOU DIN Sambata 24ViOncetroim2b3rOiec:tU LITURGICAL PROGRAM OF THE WEEK SWuenddnaeys, dOacyt,oObcetro1b1e r: M21a t: iTnhs eanAdkaDtihviisnteoLfitS uaringyt G e o r g e 86: 3300 APMM 71P8re7o8t4P4ar4o5h3 M– afirxi u; s9D17a n5i9e2lD2u5m71it r–emscoub i l EVANGHELIA DIN DUMINICA A 20-A DUPA RUSALII n vremea aceea S-a dus Iisus într-o cetate numită Nain şi împreună cu El mergeau ucenicii Lui şi mulţime mare Iar când s-a apropiat de poarta cetăţii, iată scoteau un mort, singurul copil al mamei sale, şi ea era văduvă, iar mulţime mare din cetate era cu ea Şi, văzând-o Domnul, I s-a făcut milă de ea şi i-a zis: Nu plânge! Atunci, apropiindu-Se, S-a atins de sicriu, iar cei ce-l duceau s-au oprit Şi a zis: Tinere, ţie îţi zic, scoală- te! Iar cel ce fusese mort s-a ridicat şi a început să vorbească, iar Iisus l-a dat mamei sale Şi frică i-a cuprins pe toţi şi slăveau pe Dumnezeu, zicând: Proroc mare S-a ridicat între noi şi Dumnezeu a cercetat pe poporul Său (LUCA 7, 11 - 16) TU SI CU MINE UNUL SUNTEM „Adesea pelerinii îi cereau Părintelui să se roage pentru ei şi pentru cei dragi ai lor, şi întotdeauna Părintele le făgăduia că o să se roage [ ] L-am întrebat: «Şi ce spuneţi, Părinte, în rugăciunea voastră pentru toţi aceşti oameni?» Şi Părintele mi-a răspuns în chipul cel mai firesc: «Ei bine, iată, întâi spun: Doamne Iisuse Hristoase, ai milă de mine!» «Spuneţi: Ai milă de mine! Dar ei vă cer să vă rugaţi pentru ei, nu pentru dumneavoastră», i-am spus, mirându-mă Şi el, o dată mai mult, m-a făcut să mă minunez, spunându-mi: «Bine, dar tu nu ştii că dacă Dumnezeu nu are milă de mine, nu are milă nici de tine? Nu ştii că tu şi cu mine unul suntem?» Intr-o altă convorbire, Părintele mi-a spus că în această simţire a unităţii noastre cu celălalt se ascunde taina vieţii în Hristos " ( Extras din Pr Porfirie, Anthologie de conseils, Ed L'Âge d'Homme, Lausanne, 2006; în rom , voi Cit ) Cine iubeşte pe aproapele său şi îl pomeneşte în rugăciunile sale, încet-încet începe să se simtă una cu el; nu e aici filosofie despre „fiinţa" şi „firea" omenească, ci simţire vie a frăţiei lor, cu întreit temei şi întreite laturi, întâi, pentru că suntem toţi de o fire, moştenită de la strămoşul Adam, chiar dacă în fiecare firea cea una altfel se oglindeşte E a firii unitatea dintre noi, dar nu e doar firească, ci are şi ceva dumnezeiesc: întâiul om a fost creat după chipul lui Dumnezeu, şi noi, urmaşii, suntem pecetluiţi cu acelaşi chip De aceea, pentru cel duhovnicesc comuniunea cu aproapele e o comuniune în Dumnezeu, prezent în fiecare om prin chipul Său Apoi, pentru că Domnul ne-a adunat în El când S-a îmbrăcat în firea noastră omenească Şi, iarăşi, pentru că Fiul lui Dumnezeu, lucrând la mântuirea noastră, ne-a dăruit puterea de a ne face fii ai Tatălui ceresc, iar fiii aceluiaşi Tată au, fireşte, simţire frăţească Adevărurile acestea însă le pricepe numai cine-i smerit, iubitor şi om al rugăciunii Ruga Domnului, „ca toţi să fie una", arată că unitatea cea aievea din firea omenească se cuvine împlinită de noi cei mulţi în cuget şi în faptă, prin trai duhovnicesc Ochiul duhovnicesc nu vede unitatea ca pe o contopire, în care „totul e în toate şi toate sunt în tot", cum spun budiştii, care socotesc deosebirile între oameni drept iluzii ce ne împiedică să vedem că toate făpturile, fără de chip şi nume, se pierd în Unul, Şinele, Neantul Omul înduhovnicit îi vede aievea una în Dumnezeu pe toţi, însă pe fiecare deosebit cum e de alţii, şi pe Dumnezeu deosebit cum e de toţi Părintele Porfirie ne dă aici şi un alt temei al unităţii noastre cu ceilalţi: grija de sufletul fratelui Când spui: „Tu şi cu mine suntem unul", spui: Soarta mea în veşnicie e legată de soarta ta; păcatul tău e păcatul meu, şi pentru mine, şi pentru tine mă căiesc; mă rog şi pentru mântuirea mea, şi pentru ca tu să fii mântuit odată cu mine; cum aş putea să gust de unul singur din bunătăţile dumnezeieşti şi să am parte de răsplata din împărăţie? Când strigă omul către Dumnezeu: „Ai milă de mine", îi cere: „Ai milă de fratele meu", spune Părintele Porfirie Cum să cer: „Ai milă de fratele", dacă nu cer mai întâi: „Ai milă de mine"? Cum să primesc de la Dumnezeu har spre folosul fratelui când nu mi-am agonisit har pentru sufletul meu, prin credinţă, curăţie, căinţă, smerenie? Intr-un duh cu marii bărbaţi duhovniceşti ai vremii noastre - Sfântul Siluan Athonitul, Iosif Isihastul, Paisie Aghioritul -, Părintele Porfirie spune răspicat: Nu putem despărţi mântuirea noastră de mântuirea tuturor Jean-Claude Larchet O MINUNE VAZUTA DE PARINTELE CLEOPA Ne vorbea Părintele Cleopa despre o altă minune de taină petrecută tot în biserica Mănăstirii Sihăstria: ”În iarna anului 1971, eram de rând la Sfântul Altar Am venit la biserică la ora 4 dimineața și îmi făceam rugăciunile pentru Sfânta Împărtășanie în fața Sfintei Mese Nu după mult timp intră o femeie să se roage, venită de cu seara la mănăstire N-o cunoșteam Se ruga încet pe la toate icoanele și făcea mereu metanii Nu știa că mai este cineva în biserică, căci era întuneric, fiind timp de iarnă Auzind eu că cineva se roagă atât de stăruitor, m-am uitat printre Sfintele uși să văd cine este Femeia stătea în genunchi în mijlocul bisericii, cu mâinile ridicate și zicea din toată inima aceste cuvinte: ”Doamne, nu mă lăsa! Doamne, nu mă lăsa!” Atunci am văzut o lumină gălbuie în jurul capului ei și m-am spăimântat Apoi femeia a căzut cu fața la pământ și a început să se roage în taină, fără glas Raza de lumină de deasupra ei se făcea tot mai mare și se ridica și mai mult deasupra capului După puțin timp lumina s-a stins încet, iar femeia s-a ridicat și a ieșit din biserică Era o femeie de la țară Iată deci cine are darul rugăciunii! Iată cine întrece pe mulți! Eu făceam proscomidia, și de mare emoție am început a plânge cu sfânta copie în mână Numai Dumnezeu știe câți aleși are în această lume!” OGLINDA Vezi că oglinda răsfrânge în sine acel chip către care este îndreptată De se întoarce spre cer, faţa cerului se arată în ea; de se îndreaptă spre pământ, oglindeşte în sine înfăţişarea pământului Aşa este şi sufletul omului: cele către care se întoarce cu dragostea sa şi de care se alipeşte se fac văzute în el Dacă se întoarce spre Dumnezeu, Chipul Domnului se arată în el prin puterea Sfântului Duh; dacă se apleacă spre lucrurile lumeşti şi pământeşti, atunci făptura lumii se izvodeşte în el Şi după cum e chipul pe care-l poartă în sine, asemenea este şi înţelepciunea pe care o are Dacă poartă Chipul lui Dumnezeu, pe Domnul Îl iubeşte şi pe omul făcut după asemănarea Lui şi cugetă la cele cereşti şi înalte, nu la cele pământeşti Iar dacă poartă chip lumesc şi dobitocesc, la cele pământeşti se gândeşte, înfăptuind şi urmând cele care sunt pe plac simţurilor lui, ceea ce stă în firea dobitoacelor necuvântătoare Cugetarea aceasta te îndeamnă ca prin pocăinţă şi prin credinţa cea întru Iisus Hristos „să te dezbraci de omul cel vechi” şi de chipul său dobitocesc şi să cauţi Chipul lui Dumnezeu şi să te îmbraci în acesta, care este podoaba sufletului cea mai aleasă şi mai minunată dintre toate Cele ce se arată acum în sufletul tău vor ieşi la iveală şi în ziua Judecăţii şi astfel, văzând în tine Chipul Său, Domnul te va cunoaşte ca fiind al Lui Iar de ceilalţi, care nu au acea bineplăcută arătare, ci poartă în sine înfăţişarea dobitocească şi urâciunea păcătoşeniei, ca de o dihanie înfricoşătoare Se va lepăda şi le va grăi: „Nu vă ştiu”, chiar dacă aceia Îi vor spune: „Doamne, Doamne!” (Luca 13, 25-27) 